
1 kl. Prašome PO leisti sumokėti pasiūlymo užtikrinimo garantą tiesiai į PO sąskaitą, kartu paliekant ir kitas pasiūlymo užtikrinimo pateikimo galimybes.
Ats. Perkančioji organizacija nenumato į pirkimo sąlygas įtraukti papildomų pasiūlymo galiojimo užtikrinimo pateikimo galimybių.
2 kl. Kartu prašome dirbtinai neriboti konkurencijos ir pakoreguoti 1 ir 2 dalies Techninės specifikacijos 12.3 punktą, išbraukiant privalomą reikalavimą "lėtam," krovimui. Toks krovimo būdas nėra naudojamas pagrindinių autobusų gamintojų ir yra naudojamas tik M1 ir M2 klasės transporto priemonėse dėl mažesnių akumuliatorių. Siūlome išdėstyti reikalavimą krovimui sekančiai: "Akumuliatorių baterijos pakrovimo būdas – turi būti įrengta CCS2 jungtis arba lygiavertė, priekinėje ar galinėje dalyje, nuo priekio ar galo ne toliau kaip 2,5 m. Gali būti įrengta TYPE 2 jungtis skirta lėtam akumuliatorių baterijos įkrovimui."
Ats. Perkančioji organizacija tikslina 1 ir 2 dalies Techninės specifikacijos 12.3.1 ir 12.3.2 p. ir išdėsto juos taip:
„12.3.1. p. naikinamas.
12.3.2. p. greituoju būdu ne mažiau 80 kW bei ne daugiau nei 150 kW (CCS2 jungties standartas arba lygiavertis) krovimo galios (jei transporto priemonė gali būti kraunama didesne nei 150 kW krovimo galia, ji turi turėti galimybę būti kraunama ne mažiau 80 kW bei ne daugiau nei 150 kW krovimo galia). Gali būti įrengta TYPE2 jungtis skirta lėtam akumuliatorių baterijos krovimui.“
